Diari Oficial de la Generalitat Valenciana


Sumari del DOGV 8600, del 26-07-2019 (2019/7648)

RESOLUCIÓ de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8600

Data del DOGV
:   26-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7648


Data del document
:   23-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria. [2019/7648]  
Per mitjà del Decret 5/2019, de 16 de juny, del president de la Generalitat, es van determinar el número i la denominació de les conselleries, i les seues atribucions, i, entre aquestes, està la Conselleria de Política Territorial, Obres Públiques i Mobilitat, a la qual van ser assignades les competències en matèria de vertebració del territori, paisatge, transports, ports, aeroports i obres públiques.  
Per mitjà del Decret 7/2019, de 20 de juny, del president de la Generalitat es determinen les secretaries autonòmiques de l'Administració del Consell, i pel Decret 105/2019, de 5 de juliol, del Consell, es va establir l'estructura orgànica bàsica de la Presidència i de les conselleries de la Generalitat.  
Després de l'experiència en la gestió, i d'acord amb el principi d'eficàcia que regeix l'actuació de les administracions públiques, el volum i la diversitat d'assumptes que han de ser resolts per la persona titular de la conselleria en les matèries que li han sigut atribuïdes, fan necessari delegar l'exercici de part de les competències en altres òrgans de la Conselleria, a l'efecte de dotar de major agilitat la gestió dels assumptes la competència dels quals té assignada aquesta conselleria.  
D'una altra banda, el Reglament orgànic i funcional de la Conselleria d'Habitatge, Obres Públiques i Vertebració del Territori, aprovat per mitjà del Decret 159/2015, de 18 de setembre, del Consell, recollia l'estructura orgànica bàsica establida pel Decret 103/2015, de 7 de juliol, actualment derogat. Mentre no s'aprove un nou Reglament orgànic i funcional de la Conselleria de Política Territorial, Obres Públiques i Mobilitat, és necessari adaptar les competències que la Conselleria té assignades a la nova estructura fixada pels decrets 7/2019 i 105/2019 ja esmentats.  
En virtut d'això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la persona titular de la Secretaria Autonòmica d'Obres Públiques, Transports i Mobilitat Sostenible l'exercici de les competències següents:  
1. La presidència del Fòrum de la Mobilitat de la Comunitat Valenciana, al qual fa referència l'article 20 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
2. La presidència del Consell del Taxi, segons el que es preveu en l'article 3.1.a del Decret 61/2014, de 17 d'abril, del Consell, pel qual es regula el Consell del Taxi a la Comunitat Valenciana.  
  
Segon  
Delegar en les persones titulars de les secretaries autonòmiques de Política Territorial, Urbanisme i Paisatge i d'Obres Públiques, Transports i Mobilitat Sostenible, d'acord amb les competències pròpies de cada secretaria autonòmica, l'exercici de les competències següents.  
1. La facultat de dictar la resolució d'inici d'expedients per a l'elaboració de projectes normatius.  
2. La resolució dels recursos potestatius de reposició que es pogueren interposar contra els actes administratius dictats en exercici de les facultats delegades, entre altres, les resolucions de concessió o denegació de subvencions i de transferències corrents i de capital, de responsabilitat patrimonial i en matèria de contractació administrativa.  
  
3. La resolució dels recursos d'alçada que corresponga al conseller de Política Territorial, Obres Públiques i Mobilitat, amb les excepcions legals corresponents.  
4. Les facultats següents en matèria de contractació administrativa i de dret privat, sempre que no hagen sigut delegades en uns altres òrgans de la Conselleria, incloses les diferents fases d'ordenació de la despesa: l'aprovació del reajustament d'anualitats que, així mateix, no haja sigut delegada a altres òrgans, la modificació i la resolució dels contractes, les incidències sobre les garanties, l'aprovació i resolució dels procediments de confiscació de fiances, l'aprovació dels expedients de revisió de preus en els termes establits en la legislació vigent en matèria de contractes, i tots els actes i resolucions que corresponga adoptar derivats del procediment de contractació, tot això amb el límit de 02.150.785 euros, IVA exclòs, per als contractes d'obra, i de 5.000.000 euros, IVA exclòs, per als contractes de servei, subministrament i concessions d'obres i serveis.  
5. La subscripció dels convenis administratius que corresponguen a l'àmbit competencial d'aquesta conselleria en l'àmbit de les seues respectives matèries.  
6. La resolució de convocatòries de premis, mencions honorífiques i qualsevol classe de distincions en l'àmbit de les seues respectives matèries.  
  
Tercer  
Delegar en la persona titular de la Sotssecretaria d'aquesta conselleria l'exercici de les competències següents:  
1. La cancel·lació de les garanties depositades a favor de la Conselleria de Política Territorial, Obres Públiques i Mobilitat.  
2. La formalització dels contractes administratius.  
3. Les facultats següents en matèria de contractació administrativa i de dret privat, sempre que no hagen sigut delegades en altres òrgans de la Conselleria, incloses les diferents fases d'ordenació de la despesa: l'aprovació del reajustament d'anualitats que, així mateix, no haja sigut delegada en altres òrgans, així com la modificació i la resolució dels contractes, les incidències sobre les garanties, l'aprovació i resolució dels procediments de confiscació de fiances, l'aprovació dels expedients de revisió de preus en els termes establits en la legislació vigent en matèria de contractes i tots els actes i resolucions que corresponga adoptar derivats del procediment de contractació, tot això amb el límit de 5.000.000 euros, IVA exclòs, per als contractes d'obra, i d'1.000.000 d'euros, IVA exclòs, per als contractes de servei, subministrament i concessions d'obres i serveis.  
4. La resolució de les incidències que es produïsquen durant l'execució dels contractes, convenis o subvencions que s'atorguen relatives a correcció d'errors i liquidació d'interessos de demora.  
5. La sol·licitud de designació de representant, tant a la Intervenció General com a la Intervenció Delegada, per a assistir als actes de recepció en els contractes d'obres, subministraments o serveis adjudicats per la Conselleria, de conformitat amb el que preveu l'article 2 del Decret 137/2012, de 14 de setembre, del Consell.  
6. Tots els actes i les resolucions que corresponga adoptar derivats del procediment de contractació, en els contractes d'adquisició centralitzada, incloses les diferents fases d'ordenació de la despesa i l'aprovació del reajustament d'anualitats.  
7. Sense perjudici de les delegacions que es realitzen a altres òrgans de la Conselleria, la contractació menor, incloses les diferents fases d'ordenació de la despesa, quan la imputació corresponga a la mateixa Sotssecretaria o a més d'un centre directiu de la Conselleria, així com respecte d'aquest tipus de contractes, la sol·licitud de designació de representant de la Intervenció Delegada per a assistir als actes de recepció, de conformitat amb el que preveu l'article 2.2 del Decret 137/2012, de 14 de setembre, del Consell.  
8. La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de la Conselleria.  
9. Les resolucions que s'hagen de dictar com a conseqüència dels interessos de demora de les obligacions econòmiques d'aquesta conselleria, reclamats per les persones interessades d'acord amb l'article 22 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
10. Les modificacions de crèdit i pressupostàries que, dins dels límits legals i pressupostaris, siguen competència de la Conselleria, a proposta del departament corresponent.  
11. Les propostes de modificacions de crèdit i pressupostàries previstes en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en la Llei de pressupostos de la Generalitat.  
12. Si escau, els actes administratius que s'hagen de dictar en execució de resolucions judicials que afecten aquesta conselleria, excepte els previstos en l'article 5.12 del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat.  
13. Les autoritzacions de despeses per a atendre les derivades de les expropiacions necessàries per a l'execució dels projectes i abonaments que legalment corresponga, així com les resolucions en els expedients d'expropiació o de la mateixa activitat de l'Administració en el si d'aquests expedients.  
14. L'aprovació del quadre de preus de les expropiacions forçoses, així com les resolucions que es dicten en totes les fases del procediment d'expropiació, actes prèvies, actes d'ocupació i determinació del preu just, sense perjudici d'actuar com a representant de l'Administració, la persona nomenada a aquest efecte.  
15. L'autorització a través de l'Advocacia de la Generalitat per a la interposició de recursos i reclamacions, en tota mena de processos que afecten les expropiacions, que es tramiten en la Conselleria de Política Territorial, Obres Públiques i Mobilitat, en via administrativa i judicial, tant de caràcter ordinari com extraordinari; la personació i defensa en tota mena de processos que es dirigisquen contra la Conselleria de Política Territorial, Obres Públiques i Mobilitat, en matèria d'expropiació forçosa.  
16. Els actes resolutoris corresponents a l'autorització de l'ús privatiu de béns immobles de domini públic i patrimonials afectes a la Conselleria Política Territorial, Obres Públiques i Mobilitat, i en general les propostes, tràmits i resolucions que en matèria de gestió patrimonial hagen de fer-se, segons el que es disposa en la Llei 14/2003, de 10 d'abril, de patrimoni de la Generalitat Valenciana, a la conselleria competent en matèria de patrimoni i en altres normes aplicables.  
17. L'autorització d'encàrrecs de gestió i encàrrecs a mitjans propis en exercici de les competències que corresponen a la Conselleria.  
  
18. L'aprovació del Pla estratègic de subvencions de la Conselleria i el seu sector públic instrumental.  
19. La sol·licitud de dictàmens, i, en general, la comunicació, amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució de la Generalitat.  
20. La revisió d'ofici dels actes administratius nuls de ple dret dictats tant en l'exercici de les seues competències pròpies com les delegades.  
21. La declaració de lesivitat dels actes administratius anul·lables dictats tant en l'exercici de les seues competències pròpies com les delegades.  
22. L'inici o l'admissió a tràmit i la resolució dels procediments de responsabilitat patrimonial de l'Administració, d'acord amb el que disposa l'article 92 de la Llei 39/2015, d'1 d'octubre, del procediment administratiu comú de les administracions públiques, que corresponguen a l'àmbit competencial d'aquesta conselleria.  
23. La resolució dels expedients sancionadors en matèria urbanística, quan l'import de la sanció siga major de 30.000 euros i inferior o igual a 600.000 euros, de conformitat amb el que es disposa en l'article 268.4 de la Llei d'ordenació del territori, urbanisme i paisatge de la Comunitat Valenciana (LOTUP).  
24. La subscripció dels convenis administratius, protocols generals d'actuació o instruments similars en l'àmbit de les seues respectives matèries.  
25. Els arrendaments d'espais o locals per a la realització de fires, certàmens, exposicions, proves selectives i altres esdeveniments similars, quan la duració no excedisca de sis mesos improrrogables.  
26. La resolució dels expedients de liquidacions d'IVA i impostos especials.  
27. La resolució de les convocatòries per a la provisió de llocs per lliure designació, d'acord amb l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
28. La proposta d'adscripció provisional a llocs de treball la forma dels quals de provisió siga la de lliure designació, de conformitat amb el que es disposa en l'article 105.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
29. La resolució dels requeriments que, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al conseller quant a les facultats l'exercici de les quals se li delega en aquesta resolució.  
Quart  
Delegar en les persones titulars de la Sotssecretaria i de les direccions generals d'aquesta conselleria, en l'àmbit de les seues respectives matèries competencials i dels seus corresponents programes pressupostaris, l'exercici de les competències següents:  
1. L'aprovació definitiva d'estudis, avantprojectes i projectes, en l'àmbit de les seues respectives matèries.  
2. Les resolucions sobre aprovació i disposició de les despeses i reconeixement d'obligacions de la seua competència, imputables al seu programa pressupostari, que per la seua naturalesa i quantia estiguen exclosos de fiscalització prèvia.  
3. L'ordre d'iniciació de l'expedient de contractació administrativa.  
  
4. La designació de la persona responsable del contracte, del facultatiu o facultativa que dirigisca les obres i de qui coordine la seguretat i salut d'aquestes, així com del facultatiu o facultativa que haja d'assistir, en representació de la Generalitat, a les recepcions de les obres, de conformitat amb el que s'estableix en la Llei de contractes del sector públic.  
  
5. Aprovar els programes de treball i els plans de seguretat i salut en el treball establits en l'article 7 del Reial decret 1627/1997, de 24 d'octubre, així com l'acceptació del Pla de residus de la construcció.  
  
6. Les resolucions que autoritzen l'abonament a compte per materials apilats o instal·lacions i equips, de conformitat amb la normativa en matèria de contractació administrativa.  
7. Aprovació del certificat final de les obres executades i de la liquidació del contracte.  
8. La convocatòria d'ajudes i subvencions a les quals fa referència el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que té delegat.  
9. La concessió de subvencions nominatives dels programes pressupostaris que tinga adscrits, en el supòsit previst en l'article 160.4, lletra d, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com l'aprovació de les bases reguladores i la concessió de les subvencions, o, si escau, la proposta a la conselleria competent en matèria d'hisenda a què fa referència la disposició addicional cinquena de la Llei 28/2018, de 28 de desembre, de pressupostos de la Generalitat per a l'exercici 2019, o disposició que la substituïsca, en relació amb el que estableix l'article 168.1.c) de la Llei 1/2015, de 6 de febrer.  
10. La resolució dels procediments per a la concessió de subvencions i transferències corrents i de capital, incloses la retenció de crèdits, l'autorització de la despesa, la disposició de crèdits, el reconeixement de les obligacions i les corresponents propostes de pagament a favor de la persona beneficiaria, i de revocació i reintegrament de subvencions, i la facultat per a procedir al reajustament de les anualitats, així com qualssevol incidències derivades de la tramitació d'aquests.  
  
11. La resolució del procediment de revocació i reintegrament de les ajudes i subvencions atorgades per delegació del conseller de Política Territorial, Obres Públiques i Mobilitat.  
12. L'exercici de la potestat sancionadora en matèria de subvencions.  
13. La devolució d'avals i altres garanties relacionades amb la concessió de transferències corrents i de capital.  
  
Cinqué  
Delegar en les persones titulars de les direccions generals de la Conselleria, d'acord amb les competències pròpies de cada direcció general, les competències següents:  
1. Els actes relatius a la tramitació, aprovació i resolució de les ordres d'execució als ens instrumentals adscrits a la Conselleria.  
  
2. L'aprovació i incoació dels expedients d'expropiació forçosa.  
  
3. Sense perjudici de les delegacions que es realitzen a altres òrgans de la Conselleria, la contractació menor, incloses les diferents fases d'ordenació de la despesa, quan la imputació corresponga a la mateixa direcció general, així com respecte d'aquest tipus de contractes, la sol·licitud de designació de representant de la Intervenció Delegada per a assistir als actes de recepció, de conformitat amb el que es preveu en l'article 2.2 del Decret 137/2012, de 14 de setembre, del Consell.  
  
Sisé  
Delegar en la persona titular de la Direcció General d'Urbanisme l'exercici de les competències següents:  
1. Dictar resolució prèvia a l'aprovació del planejament urbanístic en els supòsits de minoració d'estàndards que es preveuen en l'annex IV de la LOTUP.  
2. Requerir i impulsar la redacció i tramitació del planejament municipal, així com exercir la potestat de subrogació, previst en els articles 44.2.f i 66.1 de la LOTUP.  
  
Seté  
Delegar en la persona titular de la Direcció General Política Territorial i Paisatge l'exercici de les competències següents:  
1. Declaració d'enclavaments de recuperació de l'Horta de València.  
  
Huité  
Delegar en la persona titular de la Direcció General de Ports, Aeroports i Costes l'exercici de les competències següents:  
1. Atorgar autoritzacions i concessions en els ports dependents de la Generalitat quan no requerisca adscripció de domini públic maritimoterrestre estatal, així com resoldre les incidències d'aquestes.  
  
2. La imposició de les sancions per als supòsits d'infraccions molt greus, en quantia inferior a 1.000.000 euros, d'acord amb el que es disposa en l'article 117.1 b de la Llei 2/2014, de 13 de juny, de ports de la Generalitat.  
3. Les resolucions sobre autorització d'obertura de centres de busseig i les modificacions i extinció de l'autorització, previstes en els articles 4, 6 i 7 de l'annex II del Decret 10/2003, de 4 de febrer, del Consell, pel qual es va aprovar el Reglament pel qual es regeixen els centres de busseig de la Comunitat Valenciana.  
4. L'autorització per al lloguer d'embarcacions.  
  
Nové  
Delegar en la persona titular de la Direcció General d'Obres Públiques, Transport i Mobilitat Sostenible l'exercici de les competències següents:  
1. L'aprovació dels mapes estratègics de soroll i dels plans d'acció en matèria de contaminació acústica en relació amb les infraestructures viàries i ferroviàries la competència de les quals siga autonòmica, descrits en el Decret 104/2006, de 14 de juliol, del Consell.  
2. La imposició de sancions per infraccions molt greus, de conformitat amb el que es disposa en l'article 46.1.b de la Llei 6/1991, de 27 de març, de carreteres de la Comunitat Valenciana.  
3. L'aprovació dels plans de mobilitat que, d'acord amb el que s'estableix en la Llei 6/2011, d'1 d'abril, de la Generalitat, de mobilitat de la Comunitat Valenciana, hagen de ser aprovats per la conselleria competent en matèria de transport.  
4. L'aprovació dels projectes de servei públic i la designació de la persona encarregada de la direcció del servei d'acord amb el que es disposa en l'article 32 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
5. La modificació dels contractes de servei públic a què fa referència l'article 34 de la Llei 6/2011, d'1 d'abril, de la Generalitat, de mobilitat de la Comunitat Valenciana, inclosa l'adequació que siga procedent efectuar-se a les compensacions abonades a l'operador.  
6. La imposició de sancions per infraccions molt greus, segons el que estipula l'article 107 de la Llei 6/2011, de mobilitat de la Comunitat Valenciana.  
  
Desé  
Delegar en la persona titular de la Secretaria General Administrativa:  
1. La tramitació de les incidències de nòmines i la signatura de tots els documents administratius i de gestió comptable que necessite la seua tramitació.  
2. Les resolucions sobre reconeixement d'obligacions i aprovació i disposició de les despeses de la seua competència imputables als seus programes pressupostaris, tramitats per bestreta de caixa fixa.  
3. L'autorització de les propostes de documents comptables pressupostaris i extrapressupostaris derivats de l'execució del pressupost d'ingressos i despeses.  
4. La signatura dels documents necessaris per a altes, baixes o modificacions de l'inventari de béns mobles de la Conselleria.  
  
Onzé  
Delegar en les persones titulars de les subdireccions generals les resolucions sobre reconeixement d'obligacions i aprovació i disposició de les despeses de la seua competència imputables als seus programes pressupostaris, tramitats per bestreta de caixa fixa.  
  
Dotzé  
Delegar en les persones titulars de les direccions territorials a Alacant, Castelló i València d'aquesta conselleria l'exercici de les competències següents:  
1. Les resolucions sobre reconeixement d'obligacions i aprovació i disposició de les despeses de la seua competència imputables als seus programes pressupostaris, tramitats per bestreta de caixa fixa.  
2. L'aprovació dels justificants necessaris derivats de qualsevol expedient de contractació i de subvencions la tramitació de les quals els corresponga.  
3. La iniciació dels procediments sancionadors quan es tracte d'infraccions molt greus tipificades com a tals en la Llei 6/1991, de 27 de març, de carreteres de la Comunitat Valenciana.  
4. La iniciació dels procediments sancionadors per infraccions molt greus tipificades com a tals en la Llei 6/2011, d'1 d'abril, de mobilitat de la Comunitat Valenciana.  
5. Sense perjudici de les delegacions que es realitzen a altres òrgans de la Conselleria, la contractació menor, incloses les diferents fases d'ordenació de la despesa, així com respecte d'aquest tipus de contractes, la sol·licitud de designació de representant de la Intervenció Delegada per a assistir als actes de recepció, de conformitat amb el que preveu l'article 2.2 del Decret 137/2012, de 14 de setembre, del Consell, en aquells contractes destinats a satisfer directament necessitats de les direccions territorials o dels seus centres dependents.  
  
Tretzé  
Es delega en les persones titulars de caps dels serveis territorials d'Obres Públiques a Alacant, Castelló i València d'aquesta conselleria, l'exercici de les competències següents:  
L'exercici de les facultats de concessió d'autoritzacions, permisos i llicències, en les zones de domini públic, de protecció i de reserva de les carreteres de la Generalitat establides en el títol VIII de la Llei 6/1991, de 27 de març, de carreteres de la Comunitat Valenciana, excepte les autoritzacions per a les instal·lacions d'estacions i àrees de servei, l'exercici del qual es delega en la persona titular de la Direcció General d'Obres Públiques, Transports i Mobilitat Sostenible.  
  
Catorzé  
1. En cas d'absència, vacant o malaltia dels titulars dels òrgans superiors o directius de la Conselleria, les competències delegades en aquesta resolució seran exercides seguint l'ordre de prelació següent:  
  
- Secretaria Autonòmica d'Obres Públiques, Transports i Mobilitat Sostenible.  
- Secretaria Autonòmica de Política Territorial, Urbanisme i Paisatge.  
- Sotssecretaria.  
- Direcció General d'Obres Públiques, Transport i Mobilitat Sostenible.  
- Direcció General de Ports, Aeroports i Costes.  
- Direcció General d'Urbanisme.  
- Direcció General de Política Territorial i Paisatge.  
2. En cas de vacant, absència o malaltia de la persona titular de la Secretaria General Administrativa, les facultats que li delega la present resolució les exerciran les persones titulars dels serveis de la Secretaria General Administrativa.  
3. En cas de vacant, absència o malaltia de les persones titulars de les direccions territorials d'Alacant, Castelló i València d'aquesta conselleria, les facultats que els delega la present resolució les exerciran les persones titulars de les secretaries territorials.  
4. En els casos de vacant, absència o malaltia de les persones titulars de les subdireccions generals, les facultats que els delega la present resolució les exerciran les persones titulars dels serveis de la subdirecció general corresponent.  
  
Quinzé  
1. La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 9.6 de la Llei 40/2015, d'1 d'octubre, de règim jurídic del sector públic. Així mateix, les atribucions delegades en aquesta resolució podran ser reclamades en els termes i amb els requisits que estableix l'article 10 d'aquesta última norma.  
2. Les resolucions que es dicten en virtut de la delegació conferida per aquesta resolució s'entenen dictades per l'òrgan delegant i posen fi a la via administrativa, de conformitat amb el que estableixen els articles 9.4 de la Llei 40/2015, d'1 d'octubre, de règim jurídic del sector públic i 114.c de la Llei 39/2015, d'1 d'octubre, del procediment administratiu comú de les administracions públiques.  
3. Sempre que es faça ús d'aquesta delegació de competències, haurà de fer-se constar aquest aspecte en la resolució adoptada, de conformitat amb el que s'estableix en l'article 9.4 de la Llei 40/2015 i l'article 63.6 de la Llei 5/1983, de 30 de desembre, del Consell.  
  
Setzé  
Aquesta resolució produirà efectes des del mateix dia de la publicació en el Diari Oficial de la Generalitat Valenciana.  
  
València, 23 de juliol de 2019.- El conseller de Política Territorial, Transport i Mobilitat: Arcadi España García.